
Kėdainių rajono savivaldybės
administracijos direktoriaus
2025 m. gegužės 15 d. įsakymu Nr. AD-1-491


LEIDIMO PREKIAUTI IR (AR) TEIKTI PASLAUGAS RENGINIO METU IŠDAVIMAS

Paslaugos apibūdinimas
Leidimas suteikia teisę prekiauti ar teikti paslaugas renginio metu Kėdainių rajono savivaldybės tarybos nustatytose savivaldybės viešosiose vietose juridiniams ir fiziniams asmenims, įstatymų nustatyta tvarka įregistravusiems savo veiklą, ir fiziniams asmenims, kuriems teisės aktų nustatyta tvarka leidžiama prekiauti ar teikti paslaugas be verslo liudijimo.
Asmuo, norintis gauti leidimą prekiauti (teikti paslaugas), prašymą turi pateikti prieš tris dienas iki dienos, kurią nori prekiauti.
Už leidimo išdavimą imama Kėdainių rajono savivaldybės tarybos nustatyta rinkliava.
Prašymą suteikti paslaugą galima pateikti tiesiogiai atvykus į seniūniją, atsiųsti paštu ar per pasiuntinį, atitinkamos seniūnijos oficialiu elektroninio pašto adresu (jei yra galimybė identifikuoti pareiškėją) arba internetu per Elektroninių valdžios vartų portalą (www.epaslaugos.lt). 
Parengtas leidimas arba raštas apie atsisakymą išduoti leidimą pateikiamas asmens prašyme nurodytais būdais arba tokiu būdu, kokiu buvo pateiktas prašymas. 

Paslaugos teikimo proceso aprašymas
[bookmark: _Hlk195621778]1. Prašymas su pridedamais dokumentais teikiamas raštu tiesiogiai asmeniui ar jo atstovui atvykus į seniūniją, atsiuntus paštu ar per pasiuntinį, atitinkamos seniūnijos oficialiu elektroninio pašto adresu (jei yra galimybė identifikuoti pareiškėją) arba internetu per Elektroninių valdžios vartų portalą (www.epaslaugos.lt). 
2. Teikiant prašymą internetu per Elektroninių valdžios vartų portalą (www.epaslaugos.lt), paslaugos gavėjas užpildo ir pateikia elektroninę prašymo formą bei reikalingus dokumentus (pasirašytus kvalifikuotu elektroniniu parašu).
3. Paslaugos vykdytojas patikrina dokumentus ir priima sprendimą išduoti leidimą arba atmeta prašymą, arba informuoja paslaugos gavėją dėl prašymo papildymo.
4. Paslaugos gavėjui leidimas arba motyvuotas atsisakymas jį išduoti pateikiamas prašyme nurodytu būdu arba tokiu būdu, kokiu buvo gautas prašymas.

Paslaugos teikimo informacija
Paslaugos suteikimo trukmė – 3 darbo dienos. 
Paslaugų kaina Kėdainių miesto ir rajono gyvenviečių gatvėse ir kitose viešosiose vietose išdavimą:
Iš transporto priemonių – 8,7 Eur vienai dienai.
Iš transporto priemonių – 29 Eur mėnesiui.
Iš laikinai įrengtų vietų švenčių metu – 8,7 Eur vienai dienai.
Už prekybą gėlėmis prie kapinių – 2,9 Eur vienai dienai.
Vienkartinė rinkliava pasistatyti kilnojamąjį kioską leistinose vietose – 159 Eur.
Asmenys, turintys kilnojamąjį kioską Kėdainių mieste, kiekvienais metais moka 29 Eur vietinę rinkliavą.
Paslaugų kaina Kėdainių rajono gyvenvietėse ir kitose viešosiose vietose nustatomos šios vietinės rinkliavos:
Iš transporto priemonių ir laikinai įrengtų vietų – 5,8 Eur vienai dienai.
Iš laikinai įrengtų vietų – 12 Eur vienam mėnesiui.
Iš transporto priemonių – 14 Eur vienam mėnesiui.
Už prekybą gėlėmis prie kapinių – 2,9 Eur vienai dienai.
Vienkartinė rinkliava pasistatyti kilnojamąjį kioską leistinose vietose – 43 Eur.
Už prekybą naudotomis prekėmis – 1,2 Eur už vieną dieną (Kėdainių rajono savivaldybės tarybos patvirtintose Kėdainių rajono savivaldybės viešosiose vietose).
Už prekybą naudotomis prekėmis – 14 Eur už vieną mėnesį (Kėdainių rajono savivaldybės tarybos patvirtintose Kėdainių rajono savivaldybės viešosiose vietose).

Teisės aktai, reguliuojantys paslaugos teikimą
1. Kėdainių rajono savivaldybės tarybos 2010-09-24 d. sprendimas Nr. TS-245 ,,Dėl Prekybos ir paslaugų teikimo viešosiose vietose taisyklių bei viešųjų vietų Kėdainių rajono savivaldybėje sąrašo tvirtinimo“;
2. Kėdainių rajono savivaldybės tarybos 2008-05-30 d. sprendimas Nr. TS-147 ,,Dėl Vietinių rinkliavų nustatymo ir nuostatų tvirtinimo“;
3. Kėdainių rajono savivaldybės administracijos direktoriaus 2010-04-30 d. įsakymas Nr. AD-1-496 ,,Dėl Leidimų prekiauti ar teikti paslaugas Kėdainių rajono savivaldybės viešosiose vietose išdavimo tvarkos aprašo patvirtinimo“.;
4. Lietuvos Respublikos vietos savivaldos įstatymas.

Informacija ir dokumentai, kuriuos turi pateikti asmuo
Asmuo, norintis gauti leidimą, pasirašytą prašymą (priedas) su pridedamais dokumentais turi pateikti prieš tris darbo dienas iki dienos, kurią nori prekiauti.
Asmens tapatybę patvirtinantis dokumentas.
Įstatymų nustatyta tvarka patvirtintas įgaliojimas, jei prašymą teikia asmens įgaliotas asmuo.
Galiojančio verslo liudijimo kopija, patvirtinta asmens parašu.
Įmonės įregistravimo pažymėjimo kopija, patvirtinta įmonės vadovo ar įgalioto asmens parašu ir įmonės antspaudu (jei turi).
Banko kvitas ar kitas finansinis dokumentas, patvirtinantis apie atitinkamos vietinės rinkliavos sumokėjimą.
Valstybinės maisto ir veterinarinės tarnybos išduotas maisto tvarkymo subjekto pažymėjimas, jei prekiaujama maisto produktais.
Renginio organizatoriaus sutikimas, jei prašoma leidimo prekiauti ar teikti paslaugas renginio ar šventės metu.

Informacija ir dokumentai, kuriuos gauna paslaugos teikėjas
Dokumentai ir informacija iš valstybės registrų, valstybės informacinių sistemų ar kitų institucijų ir įstaigų negaunami.

Už paslaugos teikimą atsakingų asmenų kontaktai 
Truskavos seniūnijos vyr. specialistė Gražina Maršalkienė, tel. +370 347 41359, el. p.  truskavos.seniunija@kedainiai.lt.
Josvainių seniūnijos vyr. specialistė Jolanta Gaučienė, tel. +370 347 73130, el. p.  josvainiu.seniunija@kedainiai.lt.
Dotnuvos seniūnijos vyr. specialistė Jovita Višniakova, tel. +370 347 39300, el. p. dotnuvos.seniunija@kedainiai.lt.
Vilainių seniūnijos vyr. specialistė Rasa Vitkauskienė, tel. +370 347 68314, el. p.  vilainiu.seniunija@kedainiai.lt. 
Šėtos seniūnijos seniūnas Ričardas Boreiša, mob. +370 686 42586, el. p. setos.seniunija@kedainiai.lt, vyr. specialistė Gražina Barkauskienė, mob. +370 610 66855, el. p. setos.seniunija@kedainiai.lt. 
Surviliškio seniūnijos seniūnė Reda Lukošienė, tel. +370 347 41 133, mob. +370 658 22877, el. p. surviliskio.seniunija@kedainiai.lt. 
Kėdainių miesto seniūnijos sekretorė Audronė Medekšienė, tel. +370 347 67287, 
el. p. miesto.seniunija@kedainiai.lt.
Pelėdnagių seniūnijos vyr. specialistė Laimutė Lukoševičienė, tel. +370 347 67601, el. p.  pelednagiu.seniunija@kedainiai.lt.
Gudžiūnų seniūnijos vyr. specialistė Vitalija Lukočienė, tel. +370 347 45433, el. p.  gudziunu.seniunija@kedainiai.lt.
Pernaravos seniūnijos seniūnė Viktorija Švedienė, mob.  +370 658 50455 el. p. pernaravos.seniunija@kedainiai.lt, vyr. specialistė Irena Gudžiūnienė, tel.  +370 347 42148, el. p. pernaravos.seniunija@kedainiai.lt.
Krakių seniūnijos seniūnas Ernestas Barčas,  tel. +370 347 38124, el. p. krakiu.seniunija@kedainiai.lt.

[bookmark: _Hlk191017611]Informacija apie teikėją
Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.





